Band Bridgestone 275/50 R19 112V N0 | Alenza Sport A/S | BandenLeader.be
Prijs per stuk 157,29 €
Kenmerk : N0 Categorie : Off road 4 seizoenen voorraad
209,39 € voorraad
209,39 € voorraad Gratis levering 48u/72u SAL vs Solidariteit: ‘Aansoek kan wye gevolge hê’ | Netwerk24
Deur Elvira Wood 22 November 2019 15:33
Louis KlopperFoto: Elvira Wood
Die kat is in die duiwehok.
Dit was die eerste reaksie van Louis Klopper, sakeredder by Coronado Consulting, oor die vakbond Solidariteit se besluit om ’n aansoek te bring dat die hof die Suid-Afrikaanse Lugdiens (SAL) in sakeredding plaas.
LEES OOK: SAL kan nie reg ‘gestaak of gestaat’ word nie – Solidariteit
“Ek dink die ministers skarrel nou rond. Hulle het ’n groot probleem,” het Klopper in ’n telefoniese onderhoud met Netwerk24 gesê.
“Ek kan nie sê wat ’n regter gaan besluit nie, maar luidens art. 4 en art. 22 van die Maatskappyewet, kan ek nie sien hoe die aansoek van die hand gewys kan word nie,” sê hy.
Art. 4 van die wet stel dit duidelik dat ’n maatskappy te alle tye solvent en likied moet wees om in bedryf te mag wees.
Dit beteken dat die bates van die maatskappy sy laste moet oorskry en dat hy in staat sal wees om al sy skuld te betaal “wanneer hulle in die gewone loop van sake verskuldig word”.
Art. 22 stel dit weer duidelik ’n maatskappy “moet nie sy sake roekeloos, met growwe nalatigheid, met die bedoeling om enige persoon te bedrieg of vir enige bedrieglike doel bedryf word nie; of onder insolvente omstandighede handel dryf nie”.
Klopper sê gegee die stand van die SAL se finansies, waar hy in November self erken hy nie genoeg geld het om salarisse betyds te betaal nie, gaan dit moeilik wees om ’n regter te oortuig dat hy nié in sakeredding geplaas moet word nie.
Die SAL se skuld tot dusver beloop R9 miljard.
Klopper bevestig dat sou die SAL wel in sakeredding geplaas word, beteken dit die sakeredder moet binne tien dae besluit of die maatskappy gered kan word of nie.
“Daardie besluit moet geneem word oor wat die beste uitkoms sal wees,” sê hy.
“As ’n sakeredder nou by die SAL moet instap met al die skuld van miljarde rand en gehuurde vliegtuie – wat beteken hy besit nie daardie bates nie – weet ek darem nie,” sê hy.
Die staking by die SAL is verby. Foto: Bloomberg
Sou daar besluit word om wel die SAL te probeer red, sal die sakeredders absolute beheer oor die SAL neem.
“Hulle sal kontrakte kan hersien en tersyde skuif. Hulle sal selfs direkteure kan afdank. Die wet laat hulle dit toe,” sê hy.
Klopper waarsku egter wat Solidariteit se aansoek betref, moet ’n veel groter kwessie in ag geneem word.
“Belastingbetalers is ingevolge die wet meer as geregtig om aansoek te doen dat ’n staatsonderneming in sakeredding geplaas word.
“Sou Solidariteit se aansoek suksesvol wees, is dit ’n ope vraag oor wie en/of wat dan sal besluit om soortgelyke aansoeke ten opsigte van ander insolvente staatsondernemings in te dien.
“My beskeie mening as ’n ekonoom en rekenkundige, en nie as ’n regsgeleerde nie, is dat die aansoek – indien suksesvol – ’n enorme reperkussie kan hê vir alle staatsondernemings,” sê hy.
Meer oor: Sal | Suid-Afrikaanse Lugdiens | Louis Klopper | Maatskappy | Lugdiens | Staatsondernemings | Sakeredding
Dís wat Dudu ‘ek het nie geld’ Myeni by Centlec verdien